Avainsanat

Tiivistelmä



Avainsanat

1. Komissio - Lainsäädännöllinen toimivalta - Perustamissopimuksen määräyksessä annettu toimivalta - Rajat - Arviointiperusteet - Yleisen periaatteen puuttuminen - Kyseisen määräyksen tulkinta

(ETY:n perustamissopimuksen 4, 145, 155 ja 189 artikla)

2. Kilpailu - Julkiset yritykset - Jäsenvaltioiden ja julkisten yritysten välisten taloudellisten suhteiden avoimuus - Komission tiedonsaantioikeus - Ulottuvuus - Julkaistut kansalliset tiedot - Komission mahdollisuus vaatia lisätietoja - Kaikille jäsenvaltioille yhteisten perusteiden määrittäminen

(ETY:n perustamissopimuksen 90 artiklan 3 kohta; komission direktiivi 80/723/ETY)

3. Kilpailu - Julkiset yritykset - Yksityiset yritykset - Jäsenvaltioiden ja julkisten yritysten välisten taloudellisten suhteiden avoimuus - Erilainen kohtelu kuin yksityisillä yrityksillä - Tilanteita ei voi rinnastaa - Syrjinnän puuttuminen

(ETY:n perustamissopimuksen 90 artiklan 3 kohta; komission direktiivi 80/723/ETY)

4. Kilpailu - Julkiset yritykset - Jäsenvaltioiden ja julkisten yritysten välisten taloudellisten suhteiden avoimuus - Kyseisten taloudellisten suhteiden määrittäminen - Perusteet - Julkisten viranomaisten osallistuminen rahoitukseen - Julkisten viranomaisten asema yrityksen hallinnossa

(ETY:n perustamissopimuksen 90 artikla; komission direktiivin 80/723/ETY 2 artikla)

Tiivistelmä

$$1. Väitteellä, että yhteisön vallan ja vastuun jakoa ohjailevien periaatteiden nojalla alkuperäinen lainsäädäntövalta kuuluu kokonaisuudessaan neuvostolle, kun taas komissiolla on ainoastaan valvonta- ja toimeenpanovalta, ei ole perustetta perustamissopimuksen institutionaalisissa määräyksissä. Tästä seuraa, että komissiolle perustamissopimuksen erityismääräyksellä annetun toimivallan rajoja ei voida johtaa yleisperiaatteesta, vaan kyseisen määräyksen oman sanamuodon tulkinnasta, jossa sitä tarkastellaan määräyksen tavoitteiden ja sille perustamissopimuksessa määräytyneen paikan perusteella.

2. Julkisilla yrityksillä on erilaiset muodot eri jäsenvaltioissa ja niiden toiminta on haarautunutta, minkä vuoksi niiden taloudelliset suhteet julkisiin viranomaisiin ovat väistämättä hyvin erilaisia, usein monimuotoisia ja näin ollen vaikeat valvoa jopa kansallisten tietolähteidenkin perusteella. Näin ollen ei voida kieltää komission tarvetta pyrkiä saamaan lisätietoja näistä suhteista vahvistamalla yhteiset perusteet kaikille jäsenvaltioille ja yrityksille, joita asia koskee.

3. Julkisten ja yksityisten yritysten välinen yhdenvertaisuuden periaate yleensä edellyttää, että molempien ryhmien tilanne on vertailukelpoinen. Yksityiset yritykset määrittävät sovellettavassa lainsäädännössä asetetuissa rajoissa teollisen ja kaupallisen toimintasuunnitelmansa ottaen huomioon erityisesti kannattavuustekijät. Julkisten yritysten päätöksiin voivat sitä vastoin vaikuttaa erityyppiset tekijät, sillä kyseisiin päätöksiin vaikuttavat julkiset viranomaiset pyrkivät yleisen edun mukaisiin tavoitteisiin. Tällaisen vaikutuksen taloudellisista ja rahoituksellisista seurauksista kehittyvät näiden yritysten ja julkisten viranomaisten välille erityiset rahoitussuhteet, jotka ovat erilaiset kuin suhteet julkisten viranomaisten ja yksityisten yritysten välillä. Direktiivissä 80/723/ETY on kyse nimenomaan näistä erityisistä rahoitussuhteista, minkä vuoksi sitä koskeva väite julkisten yritysten syrjinnästä yksityisiin yrityksiin nähden on hylättävä.

4. Syy, miksi 90 artiklan määräykset ovat perustamissopimuksessa, on nimenomaan julkisten viranomaisten vaikutusvalta julkisten yritysten kaupallisiin päätöksiin. Tätä vaikutusvaltaa voidaan käyttää osallistumalla rahoitukseen tai yrityksen hallintoa koskevien sääntöjen välityksellä. Valitessaan nämä samat perusteet niiden taloudellisten suhteiden määrittämiseksi, joista sen on saatava tietoja voidakseen täyttää

valvontavelvollisuutensa 90 artiklan 3 kohdan mukaisesti, komissio ei ole ylittänyt tässä samassa kohdassa sille myönnetyn harkintavallan rajoja.